02019D2193 — SL — 20.12.2019 — 000.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B IZVEDBENI SKLEP KOMISIJE (EU) 2019/2193 z dne 17. decembra 2019 o določitvi pravil za izračun, preverjanje in sporočanje podatkov ter vzpostavitvi oblik podatkov za namene Direktive 2012/19/EU Evropskega parlamenta in Sveta o odpadni električni in elektronski opremi (OEEO) (notificirano pod dokumentarno številko C(2019) 8995) (Besedilo velja za EGP) (UL L 330 20.12.2019, str. 72)





popravljen z:









▼B

IZVEDBENI SKLEP KOMISIJE (EU) 2019/2193

z dne 17. decembra 2019

o določitvi pravil za izračun, preverjanje in sporočanje podatkov ter vzpostavitvi oblik podatkov za namene Direktive 2012/19/EU Evropskega parlamenta in Sveta o odpadni električni in elektronski opremi (OEEO)

(notificirano pod dokumentarno številko C(2019) 8995)

(Besedilo velja za EGP)







Člen 1

Pravila za izračun minimalnih ciljev za predelavo iz člena 11(1) Direktive 2012/19/EU

1. Teža odpadne električne in elektronske opreme (OEEO), o kateri se poroča, da je pripravljena za ponovno uporabo, je teža celih naprav, ki so postale odpadki, in sestavnih delov OEEO, ki se po preverjanju, čiščenju ali popravljanju lahko ponovno uporabijo brez kakršnega koli nadaljnjega razvrščanja ali predhodne obdelave.

Kadar so za ponovno uporabo pripravljeni sestavni deli, se poroča samo o teži posameznega sestavnega dela, da je pripravljena za ponovno uporabo.

Kadar so za ponovno uporabo pripravljene cele naprave in se v postopku priprave na ponovno uporabo samo sestavni deli, ki skupaj predstavljajo manj kot 15 % celotne teže naprave, nadomestijo z novimi, se o celotni teži naprave poroča, da je pripravljena za ponovno uporabo.

O napravah in sestavnih delih, ki se ločijo v objektih za obdelavo OEEO in se bodo ponovno uporabili brez nadaljnjega razvrščanja ali predhodne obdelave, se prav tako poroča, da so pripravljeni za ponovno uporabo.

2. Teža OEEO, ki vstopa v obrat za recikliranje, je teža materialov, ki izvirajo iz OEEO in po primerni obdelavi v skladu s členom 8(2) Direktive 2012/19/EU vstopajo v postopek recikliranja, pri čemer se odpadni materiali ponovno predelajo v proizvode, materiale ali snovi, ki niso odpadki.

Predhodne dejavnosti, vključno z razvrščanjem, razstavljanjem, drobljenjem ali drugo predhodno obdelavo za odstranjevanje odpadnih materialov, ki niso namenjeni za nadaljnjo ponovno predelavo, se ne štejejo za recikliranje.

Točke, na katerih se šteje, da določeni odpadni materiali, ki izvirajo iz OEEO, vstopijo v postopek recikliranja, so določene v Prilogi I. Kadar odpadni materiali na točkah, določenih v Prilogi I, zaradi predhodne obdelave prenehajo biti odpadki, se količina teh materialov vključi v količino OEEO, o kateri se poroča, da je reciklirana.

Kadar obrat za recikliranje izvaja predhodno obdelavo, se teža materialov, ki so bili odstranjeni med predhodno obdelavo in niso reciklirani, ne vključi v količino OEEO, o kateri se poroča, da je reciklirana ali predelana v navedenem obratu, in se ne upošteva kot prispevek k doseganju ciljev recikliranja in predelave.

3. Teža OEEO, o kateri se poroča, da je predelana, vključuje pripravo za ponovno uporabo, recikliranje in drugo predelavo, vključno z energijsko predelavo.

4. Teža OEEO, o kateri se poroča, da je obdelana v dani državi članici, ne vključuje teže OEEO, razvrščene in skladiščene v tej državi članici pred izvozom v drugo državo članico ali izven Unije za obdelavo.

5. Teža OEEO, o kateri država članica poroča, da je bila obdelana v drugi državi članici ali izven Unije, vključuje količine OEEO, pri kateri gre za cele naprave, ki so postale odpadki ter se pošljejo v drugo državo članico oziroma izven Unije z namenom odstranitve onesnaževal, razstavljanja, drobljenja, recikliranja ali predelave. Ta teža ne vključuje količin izvoženih materialov, nastalih med obdelavo OEEO, ki poteka v državi članici poročevalki.

6. Kadar se OEEO pošlje za obdelavo v drugo državo članico ali izvozi za obdelavo v tretjo državo v skladu s členom 10 Direktive 2012/19/EU, lahko samo država članica, ki je navedeno OEEO zbrala in poslala ali izvozila za obdelavo, to OEEO upošteva kot prispevek k doseganju minimalnih ciljev za predelavo iz člena 11(1) Direktive 2012/19/EU.

7. Države članice lahko uporabijo utemeljene ocene iz člena 16(4) Direktive 2012/19/EU za izračun povprečnega deleža recikliranih in predelanih materialov, ki izvirajo iz OEEO in sestavnih delov OEEO.

Člen 2

Oblika za sporočanje podatkov iz člena 16(6) Direktive 2012/19/EU in poročilo o preverjanju kakovosti

1. Države članice sporočijo količine električne in elektronske opreme (EEO), dane na njihove trge, ter OEEO, zbrane po vseh kanalih, doseženo stopnjo zbiranja in po potrebi količino nastale OEEO, pri čemer uporabijo obliko iz preglednice 1 v Prilogi II.

Navedeni podatki se sporočijo po kategorijah EEO iz Priloge III k Direktivi 2012/19/EU. Za kategorijo 4 „velika oprema“ se podatki sporočajo v dveh podkategorijah, in sicer „4a: velika oprema razen fotovoltaičnih panelov“ in „4b: fotovoltaični paneli“.

2. Države članice sporočijo količine OEEO, pripravljene za ponovno uporabo, reciklirane in predelane, skupno stopnjo, doseženo za pripravo za ponovno uporabo in recikliranje, doseženo stopnjo predelave ter količine OEEO, obdelane v državi članici in, kadar je ustrezno, obdelane v drugi državi članici oziroma izven Unije, pri čemer uporabijo obliko iz preglednice 2 v Prilogi II.

Navedeni podatki se sporočijo po kategorijah EEO iz Priloge III k Direktivi 2012/19/EU. Za kategorijo 4 „velika oprema“ se podatki sporočajo v dveh podkategorijah, in sicer „4a: velika oprema razen fotovoltaičnih panelov“ in „4b: fotovoltaični paneli“.

3. Države članice sporočijo podatke iz odstavkov 1 in 2 v elektronski obliki v skladu s standardom za izmenjavo podatkov, ki ga določi Komisija.

4. Države članice sporočijo podatke o teži EEO, dane na trg, kot je izračunana v skladu s členom 3 Izvedbene uredbe (EU) 2017/699.

5. Države članice sporočijo podatke o teži nastale OEEO, kot je izračunana v skladu s členom 4 Izvedbene uredbe (EU) 2017/699.

6. Države članice sporočijo stopnjo zbiranja, doseženo v letu poročanja, izračunano na podlagi povprečne teže EEO, ki je bila dana na njihove trge v predhodnih treh letih.

Kadar država članica izračuna stopnjo zbiranja na podlagi količine OEEO, nastale na njenem ozemlju, sporoči podatke o teži nastale OEEO in podatke o stopnji zbiranja OEEO na podlagi nastale OEEO.

Kadar država članica izračuna stopnjo zbiranja na podlagi povprečne teže EEO, ki je bila dana na trg v predhodnih treh letih, lahko prostovoljno sporoči podatke o teži nastale OEEO in podatke o stopnji zbiranja OEEO na podlagi nastale OEEO.

7. Države članice poročilo o preverjanju kakovosti predložijo v obliki, določeni v Prilogi III k temu sklepu.

Kadar države članice uporabijo utemeljene ocene za sporočanje podatkov o količinah in kategorijah OEEO, zbrane po vseh kanalih, OEEO, obdelane v državi članici, ali o povprečnem deležu recikliranih in predelanih materialov, ki izvirajo iz OEEO in sestavnih delov OEEO, se metodologija, uporabljena za navedene ocene, opiše v poročilu o preverjanju kakovosti.

Člen 3

Ta sklep je naslovljen na države članice.









PRILOGA I

TOČKE IZ ČLENA 1(2), NA KATERIH ODPADNI MATERIALI, KI IZVIRAJO IZ OEEO, VSTOPIJO V POSTOPEK RECIKLIRANJA







Material Vstop v postopek recikliranja Steklo Sortirano steklo, ki se pred vstopom v steklarsko peč ali proizvodnjo filtracijskega medija, abrazivnih materialov, izolacije iz steklenih vlaken in gradbenih materialov ne predela dodatno. Kovine Sortirana kovina, ki se pred vstopom v talilnico kovin ali peč ne predela dodatno. Plastika Plastika, ločena po polimerih, ki se pred vstopom v postopke peletiranja, vbrizgavanja ali oblikovanja ne predela dodatno. Plastični kosmiči, ki se pred uporabo v končnem proizvodu ne predelajo dodatno. Les Sortirani les, ki se pred uporabo v izdelavi ivernih plošč ne predela dodatno. Sortirani les, ki vstopa v postopek kompostiranja. Tekstil Sortirani tekstil, ki se pred uporabo za proizvodnjo tekstilnih vlaken, krp ali granulatov ne predela dodatno. Sestavni deli OEEO, sestavljeni iz več materialov Kovine, plastika, steklo, les, tekstil in drugi materiali, ki nastanejo pri obdelavi sestavnih delov OEEO (npr. materiali, ki nastanejo pri obdelavi plošč tiskanega vezja) in se reciklirajo.









PRILOGA II

OBLIKA ZA SPOROČANJE PODATKOV O OEEO ZA NAMENE DIREKTIVE 2012/19/EU

▼C1







Preglednica 1 Električna in elektronska oprema (EEO), dana na trg, nastala in zbrana odpadna električna in elektronska oprema (OEEO) ter stopnja zbiranja OEEO 1 2 3 4 5 6 Kategorija proizvoda EEO, dana na trg (DNT) Nastala OEEO OEEO, zbrana iz zasebnih gospodinjstev OEEO, zbrana od uporabnikov, ki niso zasebna gospodinjstva Skupna zbrana OEEO Stopnja zbiranja OEEO (v %) Metodologija skupna teža (v tonah) skupna teža (v tonah) skupna teža (v tonah) skupna teža (v tonah) skupna teža (v tonah) A. na podlagi DNT (v %) B. na podlagi nastale OEEO (v %) 1. Oprema za toplotno izmenjavo 2. Zasloni, monitorji in oprema z zasloni, katerih površina je večja od 100 cm2 3. Sijalke 4. Velika oprema (1) (katera koli zunanja dimenzija je večja od 50 cm) 4a. Velika oprema razen fotovoltaičnih panelov (1) 4b. Fotovoltaični paneli (1) 5. Majhna oprema (nobena zunanja dimenzija ni večja od 50 cm) 6. Majhna oprema za IT in telekomunikacije (nobena zunanja dimenzija ni večja od 50 cm) Skupaj (1) Za namene poročanja je kategorija 4 „velika oprema“ razdeljena v podkategorijo „4a: velika oprema razen fotovoltaičnih panelov“ in podkategorijo „4b: fotovoltaični paneli“. Države članice sporočijo podatke v okviru podkategorij 4a in 4b ter pustijo zbirno vrstico za kategorijo 4 prazno. Če država članica ne more razlikovati podatkov v okviru podkategorij 4a in 4b, izpolni okenca v različnih stolpcih samo v zbirni vrstici za kategorijo 4. Opombe: — Svetlo siva polja pomenijo, da je sporočanje zadevnih podatkov prostovoljno. — Temno siva polja pomenijo, da je sporočanje zadevnih podatkov lahko obvezno ali prostovoljno v skladu s členom 2(6) Izvedbenega sklepa Komisije (EU) 2019/2193 z dne 17. decembra 2019 o določitvi pravil za izračun, preverjanje in sporočanje podatkov ter vzpostavitvi oblik podatkov za namene Direktive 2012/19/EU Evropskega parlamenta in Sveta o odpadni električni in elektronski opremi (OEEO) (UL L 330, 20.12.2019, str. 72). — Države članice razlikujejo med dejanskimi ničlami (0 ton) in manjkajočimi vrednostmi / neznanimi zneski. Če je vrednost nič ton, vpišejo „0“, če podatki niso znani, pa vpišejo „M“.

▼B







Preglednica 2 Priprava za ponovno uporabo, recikliranje in predelava OEEO, obdelava OEEO v posameznih državah članicah in izvožena OEEO ter stopnje priprave za ponovno uporabo, recikliranja in predelave 2 1 3 4 5 6 7 8 9 Kategorija proizvoda Priprava za ponovno uporabo Recikliranje Priprava za ponovno uporabo in recikliranje Stopnja priprave za ponovno uporabo in recikliranja Predelava Stopnja predelave OEEO, obdelana v državi članici OEEO, obdelana v drugi državi članici OEEO, obdelana izven Unije skupna teža (v tonah) skupna teža (v tonah) skupna teža (v tonah) % skupna teža (v tonah) % skupna teža (v tonah) skupna teža (v tonah) skupna teža (v tonah) 1. Oprema za toplotno izmenjavo 2. Zasloni, monitorji in oprema z zasloni, katerih površina je večja od 100 cm2 3. Sijalke 4. Velika oprema (1) (katera koli zunanja dimenzija je večja od 50 cm) 4a. Velika oprema razen fotovoltaičnih panelov (1) 4b. Fotovoltaični paneli (1) 5. Majhna oprema (nobena zunanja dimenzija ni večja od 50 cm) 6. Majhna oprema za IT in telekomunikacije (nobena zunanja dimenzija ni večja od 50 cm) Skupaj – – (1) Za namene poročanja je kategorija 4 „velika oprema“ razdeljena v podkategorijo „4a: velika oprema razen fotovoltaičnih panelov“ in podkategorijo „4b: fotovoltaični paneli“. Države članice sporočijo podatke v okviru podkategorij 4a in 4b ter pustijo zbirno vrstico za kategorijo 4 prazno. Če država članica ne more razlikovati podatkov v okviru podkategorij 4a in 4b, izpolni okenca v različnih stolpcih samo v zbirni vrstici za kategorijo 4. Opombe: Države članice razlikujejo med dejanskimi ničlami (0 ton) in manjkajočimi vrednostmi / neznanimi zneski. Če je vrednost nič ton, vpišejo „0“, če podatki niso znani, pa vpišejo „M“.









PRILOGA III

OBLIKA POROČILA O PREVERJANJU KAKOVOSTI, KI JE PRILOŽENO PODATKOM IZ PRILOGE II

DEL 1

SPLOŠNE INFORMACIJE

Država članica







...

Naslov







Poročilo o preverjanju kakovosti za podatke, predložene za namene Direktive 2012/19/EU Evropskega parlamenta in Sveta z dne 4. julija 2012 o odpadni električni in elektronski opremi (OEEO) (UL L 197, 24.7.2012, str. 38).

Organizacija, ki je predložila podatke in poročilo o preverjanju kakovosti







...

Kontaktna oseba / kontaktni podatki







...

Referenčno leto







...

Datum priprave / različica poročila o preverjanju kakovosti







...

Zahtevek za zaupno obravnavo







To poročilo o preverjanju kakovosti je na voljo — javnosti (na spletišču Komisije): — □Da / □ Da, razen oddelka ali oddelkov:... — □Ne — Če je odgovor nikalen, navedite jasne informacije o tem, kateri oddelki bi morali biti zaupni, in razloge za zaupnost: ... — članom Odbora za tehnično prilagajanje (TAC) ter skupine strokovnjakov za odpadno električno in elektronsko opremo (OEEO): — □Da / □ Da, razen oddelka ali oddelkov:... — □Ne — Če je odgovor nikalen, navedite jasne informacije o tem, kateri oddelki bi morali biti zaupni, in razloge za zaupnost: ...

DEL 2

VIR PODATKOV, POSTOPEK POTRJEVANJA PODATKOV IN POKRITOST

A. Uporabljene metodologije in viri podatkov

A.1: Metodologija za izračun količine EEO, dane na trg







Navedite metodologijo, ki se uporablja za izračun količine EEO, dane na trg, v skladu z Izvedbeno uredbo Komisije (EU) 2017/699 z dne 18. aprila 2017 o določitvi skupne metodologije za izračun teže električne in elektronske opreme (EEO), dane v promet v posamezni državi članici, in skupne metodologije za izračun količine odpadne električne in elektronske opreme (OEEO), izražene v teži, nastale v posamezni državi članici (UL L 103, 19.4.2017, str. 17). ...

A.2: Metodologija za izračun stopnje zbiranja OEEO

Navedite metodologijo, ki se uporablja za izračun stopnje zbiranja OEEO.

Če uporabljena metodologija temelji na povprečni teži EEO, dane na trg v predhodnih treh letih, navedite podatke o količini EEO, dane na trg v treh letih pred referenčnim letom:







Skupna teža (v tonah) EEO, dane na trg (DNT) države članice Leto (eno leto pred referenčnim letom) Leto (dve leti pred referenčnim letom) Leto (tri leta pred referenčnim letom) Povprečna teža treh let = (vsota vrstic 1 + 2 + 3, deljena s 3)

A.3: Vir podatkov

Opišite vir podatkov za različne spodaj navedene postavke (npr. popis / nacionalni statistični podatki / obveznost poročanja za poslovne subjekte ali certificirane poslovne enote / agencije / združenja / raziskave o sestavi odpadkov / specifične ocene učinka, ki ga lahko ima nacionalna zakonodaja, in ustrezni predpisi).

(a) EEO, dana na trg (preglednica 1: stolpec 1)







Navedite vire, ki se uporabljajo za zbiranje podatkov o EEO, dani na trg. ...

(b) Nastala OEEO (preglednica 1: stolpec 2)







Sporočite podatke o teži nastale OEEO, kakor je bila izračunana z uporabo orodja za izračun OEEO, in navedite morebitne posodobitve podatkov orodja za izračun OEEO. Za države članice, ki poročajo o stopnji zbiranja OEEO, izračunani na podlagi nastale OEEO, so ti podatki obvezni. Države članice, ki poročajo o stopnji zbiranja OEEO, izračunani na podlagi povprečne teže EEO, ki je bila dana na trg v predhodnih treh letih, lahko te podatke zagotovijo prostovoljno. ...

(c) Zbrana OEEO (preglednica 1: stolpci 3, 4, 5 in 6)







Navedite vire, ki se uporabljajo za zbiranje podatkov o OEEO, zbrani po vseh kanalih. Upoštevajte, da je v skladu s členom 7(2) Direktive 2012/19/EU količina zbrane OEEO enaka količini OEEO, ki so jo: (a) prejeli obrati za zbiranje in obdelavo; (b) prejeli distributerji; (c) ločeno zbrali proizvajalci ali tretje strani, ki delujejo v njihovem imenu. Navedite zlasti, ali so bili vzpostavljeni sistemi, ki imetnikom in distributerjem omogočajo, da vrnejo OEEO najmanj brezplačno v skladu s členom 5 Direktive 2012/19/EU, in zagotovite informacije o podatkih, ki jih lahko prejmete s pomočjo teh sistemov. ...

(d) Priprava za ponovno uporabo, recikliranje in predelava OEEO (preglednica 2: stolpci 1, 2 in 5)







Upoštevajte, da morate v skladu s členom 11(2) Direktive 2012/19/EU uporabiti podatke o teži OEEO, njenih sestavnih delov in materialov ali snovi, ki vstopajo (input) v obrat za pripravo za ponovno uporabo ali recikliranje ali predelavo po ustrezni obdelavi v skladu s členom 8(2) Direktive 2012/19/EU. Navedite vire, ki se uporabljajo za podatke o pripravi za ponovno uporabo, recikliranju in predelavi OEEO v skladu s členom 11(4) Direktive 2012/19/EU. Navedite razliko med vstopanjem (input) v obrat za pripravo za ponovno uporabo, obrat za recikliranje, obrat za sežiganje (ali taljenje) ali obrat za (energijsko) predelavo. ...

(e) Obdelana OEEO (preglednica 2: stolpci 7, 8 in 9)







Navedite vire, ki se uporabljajo za zbiranje podatkov o OEEO, ki se obdela v državi članici, in o OEEO, ki se obdela v drugi državi članici ali izven Unije. Podajte tudi splošen opis sistemov za obdelavo, ki so na voljo v državi članici, in navedite, ali se zahteve za obdelavo ali minimalni standardi kakovosti za obdelavo zbrane OEEO v državi članici razlikujejo od zahtev iz Priloge VII k Direktivi 2012/19/EU oziroma jih presegajo. V tem primeru opišite te zahteve ali standarde. ...

B. Kakovost virov podatkov / Postopek potrjevanja podatkov

B.1: Kakovost virov podatkov







Opišite kakovost različnih uporabljenih virov (vključno z izzivi glede kakovosti podatkov in kako nameravate izboljšati kakovost v prihodnosti). ...

B.2: Kakovost ocen o EEO, dani na trg v različnih kategorijah







Če gospodarski subjekti zberejo podatke v okviru kategorij EEO, ki niso določene v Direktivi 2012/19/EU, ali v okviru podkategorij, preden te podatke zberejo države članice, pojasnite, katere kategorije ali podkategorije EEO se uporabljajo in kako se podatki v okviru teh kategorij pretvorijo v podatke v skladu s kategorijami EEO iz Direktive 2012/19/EU.

B.3: Spremljanje doseganja ciljev







Opišite nacionalne ukrepe za spodbujanje doseganja ciljev zbiranja, priprave za ponovno uporabo, recikliranja in predelave. Navedite tudi informacije o ukrepih, sprejetih za obveščanje uporabnikov EEO in spodbujanje njihovega sodelovanja pri ravnanju z OEEO v skladu s členom 14 Direktive 2012/19/EU. Če se poroča o količinah OEEO, „obdelane v drugih državah članicah“ ali „obdelane izven EU“, navedite: — ali se ta izvoz upošteva pri izračunu stopenj predelave, priprave za ponovno uporabo in recikliranja; — kako so bile stopnje predelave, priprave za ponovno uporabo in recikliranja za te izvožene količine izračunane. Če obstaja zahteva, da se morajo poleg dokazila, ki se zahteva v skladu s členom 10(2) Direktive 2012/19/EU, predložiti tudi dokumentarna dokazila za odobritev izvoza s strani pristojnih organov, opišite zahtevana dokumentarna dokazila. ...

B.4: Usklajenost in doslednost podatkov







Opišite sprejete ukrepe za preprečevanje dvojnega štetja uvožene OEEO, ki se ne upošteva kot prispevek k doseganju ciljev ter se o njej ne poroča, da je v postopku obdelave, priprave za ponovno uporabo, recikliranja in predelave v državi članici uvoznici. Opišite morebitne popravke zaradi upoštevanja uvoza in izvoza, na primer zaradi upoštevanja zasebnega uvoza in izvoza ali zavajajočih izjav (rabljena EEO namesto OEEO) ali drugega. ...

B.5: Postopek potrjevanja podatkov







Opišite postopek za ugotavljanje veljavnosti podatkov. Navedite podrobnosti o sistemih nadzora in spremljanja, ki se uporabljajo v državah članicah, da se preveri izvajanje Direktive 2012/19/EU. ...

C. Popolnost/Pokritost







C.1: Ali se zgoraj navedeni viri podatkov nanašajo na celoten sektor? □Da / □ Ne







C.2: Ali se utemeljene ocene uporabljajo v zvezi z EEO, dano na trg v skladu z Izvedbeno uredbo (EU) 2017/699? □Da / □ Ne







C.3: Ali se utemeljene ocene uporabljajo v zvezi z zbrano in obdelano OEEO, ki se upošteva pri poročanju glede doseganja ustreznih ciljev? □Da / □ Ne Če je odgovor pritrdilen, opišite metodologijo za pridobitev takšnih ocen in predložite ustrezna dokazila za take ocene. ...







C.4: Ali se utemeljene ocene uporabljajo v zvezi s povprečnim deležem recikliranih in predelanih materialov, ki izvirajo iz OEEO, in sestavnih delov OEEO, ki se upoštevajo pri poročanju glede doseganja ustreznih ciljev? □Da / □ Ne Če je odgovor pritrdilen, opišite metodologijo za pridobitev takšnih ocen in predložite ustrezna dokazila za take ocene. ...







C.5: Kolikšen delež (v %) zbrane in obdelane OEEO je zajet ali ocenjen kot zajet v sistemu poročanja? ...

D. Drugo

D.1: Manjkajoči podatki







Če manjkajo obvezni podatki, opišite razloge za te vrzeli in predložite informacije o ukrepih, ki so bili sprejeti za odpravo tega stanja. ...

D.2: Preverjanje verodostojnosti

Navedite, ali je prišlo do katere koli od naslednjih okoliščin:







1. Količina EEO, dane na trg, je manjša od 10 kg na prebivalca na leto. □Da / □ Ne 2. Količina zbrane OEEO je večja od količine EEO, dane na trg. □Da / □ Ne 3. Stopnja zbiranja OEEO je višja od 75 % EEO, dane na trg, ali višja od 100 % nastale OEEO. □Da / □ Ne 4. Količina obdelane OEEO presega količino zbrane OEEO. □Da / □ Ne 5. Količina reciklirane OEEO (vključno s pripravo za ponovno uporabo) presega količino predelane OEEO (vključno s pripravo za ponovno uporabo). □Da / □ Ne 6. Stopnja recikliranja (vključno s pripravo za ponovno uporabo) presega 95 %. □Da / □ Ne 7. Stopnja predelave (vključno s pripravo za ponovno uporabo) presega 99 %. □Da / □ Ne 8. Prekinitev časovne vrste (pomembne spremembe količin, o katerih se je poročalo skozi čas). □Da / □ Ne Če je odgovor na eno ali več vprašanj pritrdilen, navedite dodatne informacije o situaciji in s tem povezanih razlogih. ...

E. Razlike v primerjavi s podatki, sporočenimi v prejšnjih letih







Opišite in pojasnite morebitne pomembne metodološke spremembe pri zbiranju podatkov ali postopku potrjevanja podatkov ali metodologijah, ki se uporabljajo za izračun stopenj zbiranja in predelave OEEO za tekoče referenčno leto, glede na pristope in metodologije, ki so se uporabili za prejšnja referenčna leta. ...

F. Glavna nacionalna spletišča, referenčni dokumenti in objave